1934 san Ketschendorf, Wüstenahorn, Cortendorf und Neuses eigmeindet worn, woduach Coburg wieda Garnisonsstandort worn is (dafia  war a Eiwohnazahl vo 30.000 noatwendig). De siebziger Jåhr warn duach a größere Zahl vo Eigmeindungen kennzeichnet. 1972 warn des am Jåhresanfang Lützelbuch, Löbelstein, Rögen und Seidmannsdorf und aa in Jåhresmitte no Beiersdorf (bekannt fia des Schloß Callenberg), Creidlitz und Scheuerfeld. Abgerundet san de Eigmeindungen 1976 mit Neu- und Neershof, Neudörfles und 1977 mit Bertelsdorf und Glend worn. De Fläche da Ståd håt si damit seit 1900 vo 11,4 auf üba 48 Quadratkilometa mehr ois vervierfacht.